สวัสดีค่ะ คือหนูถอนฟันกรามมาได้3วันแล้วไม่ได้กินยาอะไรเลยนอกจากยาแก้ปวดและรู้สึกเจ็บแผลถอนฟันเป็นพักๆมีอาการปวดด้วยนิดหน่อยให้พอรำคาญค่ะ กังกลว่ามันจะอักเสบหรือติดเชื้อคะ
สวัสดีค่ะ การถอนฟันกรามเป็นการทำหัตถการชนิดหนึ่งที่มีแผลในช่องปาก โดยปกติอาจมีเลือดไหลหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้ อาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล มีภาวะเลือดแข็งตัวผิดปกติ เป็นต้นดังนั้นหากผ่านมา 3 วันแล้ว ยังปวดแผลมากขึ้นเรื่อยๆ มีกลิ่นปากเหม็นผิดปกติ เลือดไหลออกจากแผล ควรกลับไปพบทันตแพทย์ แต่ถ้าเป็นปวดแผลเป็นพักๆพอทนได้ อาจสังเกตอาการไปก่อนการดูแลตัวเองเบื้องต้นบ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้